OpenLLM-France/wikimedia huggingface dataset:
# Lev Atamànov

Lev Atamanov (rus: Лев Атаманов), nascut Levon Konstantinovich Atamanyan (rus: Левон Константинович Атаманян, armeni: Լեւոն Կոնստանտինի Ատամանյան; Moscou, 5 de febrer de 1905 - 12 de febrer de 1981), va ser un director d'animació soviètic armeni.
Atamanov va ser un dels principals directors de cinema de l'animació soviètica i un dels fundadors de l'art d'animació soviètic. És el director de clàssics famosos de l'animació soviètica, com els contes de fades premiats La cigonya groga (Jioltii aist) (1950), Alenkii tsvetotxek (1952), L'antílop daurat (1954), el llargmetratge d'animació Snejnaia koroleva (1957), i el conte satíric modern Kliutx (1961). A les seves obres, Lev Atamànov va transmetre subtilment el color nacional dels contes de fades i va combinar l'alegria romàntica en imatges de personatges positius amb un humor càlid i amable.
Atamanov va ser un dels animadors soviètics més respectats i és considerat com un dels artistes més grans de la història de l'animació.
En una entrevista del 2021, Hayao Miyazaki va citar la pel·lícula de 1957 d'Atamanov Snejnaia koroleva com una influència fonamental en el seu treball i és la seva pel·lícula preferida.

## Filmografia

* 1931: Crossroads
* 1938: Շունն ու կատուն, Shunn u katun)
* 1941: Տերտերն ու այծը, Tertern u aytz)
* 1948: Կախարդական գորգ, Kakhardakan gorg)
* 1952: Alenkii tsvetotxek (Аленький цветочек)
* 1953: Nerazlutxnie drúzia
* 1954: Zolotaia Antilopa)
* 1955: Пёс и кот, Pios i kot)
* 1957: Snejnaia koroleva (Снежная королева)
* 1961: Kliutx (Ключ)
* 1965: Pastuixka i trubotxist
* 1970: Eto v naixikh silakh

## Distincions

* Menció especial - curtmetratge al 8è Festival Internacional de Cinema de Canes (1955)
* Artista del Poble de la RSFS de Rússia (1978)

## Referències

* ↑ Olivier Cotte. 100 ans de cinéma d'animation, 2015. ISBN 978-2-10-074180-9.
* ↑ «Hayao Miyazaki Prepares to Cast One Last Spell». The New York Times, 23-11-2021.

## Enllaços externs

* Biografia de Lev Atamanov
# Le Prénom

Le Prénom (literalment, en català, "El nom") és una comèdia francesa, escrita i dirigida per Alexandre de La Patellière i Mathieu Delaporte, estrenada l'any 2012. Es tracta de l'adaptació cinematogràfica de l'obra de teatre homònima d'aquests autors.

## Argument

Vincent, un agent immobiliari, és convidat a sopar a casa de la seva germana Élisabeth i del seu marit Pierre, professors l'un de secundària i l'altre d'universitat respectivament. Tenen dos fills anomenats Apollin i Myrtille. Claude, un amic de la infància, trombonista en una orquestra simfònica, també és present.
En aquest context, Vincent explica com ha anat l'examen prenatal que li han efectuat aquell mateix dia a la seva esposa Anna, amb qui esperen un fill, mentre l'esperen per sopar.
A més a més, Vincent confia als seus familiars i amics quin és el nom que han triat per al nen. Aquest nom deixa profundament contrariat en Pierre per raons ideològiques. La disputa que se'n segueix entre els convidats per aquest motiu s'intensifica ben aviat, fet que dona l'ocasió al ressorgiment de velles rancors i secrets enterrats i que, de mica en mica, s'aniran revelant...

## Repartiment

| Intèrpret | Personatge |
| Patrick Bruel | Vincent Larchet |
| Valérie Benguigui | Élisabeth Babou |
| Charles Berling | Pierre |
| Guillaume de Tonquedec | Claude La prune (cirereta en català) |
| Judith El Zein | Anna |
| Françoise Fabian | Françoise |
| Yaniss Lespert | Repartidor a domicili |
| Miren Pradier | Infermera |
| Alexis Leprise | Apollin |
| Juliette Levant | Myrtille |
| Bernard Murat | Narrador |

## Premis i nominacions
### Premis

* 2013: César al millor actor secundari per Guillaume de Tonquedec
* 2013: César a la millor actriu secundària per Valérie Benguigui

### Nominacions

* 2013: César a la millor pel·lícula
* 2013: César al millor actor per Patrick Bruel
* 2013: César al millor guió adaptat per Matthieu Delaporte i Alexandre de La Patellière

## Referències

* ↑ http://www.filmaffinity.com/en/film147745.html
* ↑ «Le Prénom». The New York Times.
# Licòfron (desambiguació)

Licòfron (desambiguació) és el nom dels següents personatges:
* Licofró de Corint, fill de Periandre, tirà de Corint
* Licofró I de Feres, tirà de Feres
* Licofró II de Feres, tirà de Feres
* Licofró de Rodes, ambaixador rodi
* Licofró de Calcis, poeta i gramàtic alexandrí
# Lismore (Waterford)

Lismore (en irlandès Lios Mór) és una ciutat d'Irlanda, al comtat de Waterford, a la província de Munster. Està situada en el punt on la carretera N72 creua el riu Blackwater.

## Història

Fou fundada per Sant Mochuda, també conegut com a Sant Carthage. En el segle VII Lismore era força conegut perquè hi albergava l'abadia de Lismore. També hi ha el castell de Lismore, lloc de naixement del "pare de la química", Robert Boyle (de la llei de Boyle). El manuscrit medieval conegut com a Llibre de Lismore (nara a Anglaterra; l'amo del castell és un anglès) i el bàcul pastoral de Lismore (ara al Museu Nacional d'Irlanda) hi foren descoberts en el segle xvii. Lismore guanyà la Irish Tidy Towns Competition en 2004. Un altre edifici és la catedral, dedicada a St Carthage.

## Personatges il·lustres

* Robert Boyle

## Agermanaments

* Lismore (Nova Gal·les del Sud)

## Enllaços externs

* Oficina de turisme de Lismore
# Li Fangying

Li Fangying (xinès simplificat: 李方膺; xinès tradicional: 李方膺; pinyin: Lǐ Fāngyīng), també conegut com a Qingjiang Qiuchi i Jieyuan Zhuren, fou un pintor xinès que va viure sota la dinastia Qing.
De família d'importants funcionaris, era oriünd de Nantong, província de Jiangsu. Va néixer l'any 1695 i va morir el 1754 (altres fonts indiquen l'any 1755). Durant dues dècades, exercí com a funcionari amb el càrrec de magistrat en un comtat que va haver de deixar per un conflicte amb el seu superior.
Li va ser cèlebre com a pintor de pruners, pins, bambús i flors (lotus, orquídies i crisantems), que realitzava amb pinzellades vigoroses i amb un estil elegant. Fou un dels Vuit excèntrics de Yangzhou. Entre les seves pintures destaquen: Peixos nedant, Pins vells i Bambú onejant al vent. Obres seves es troben als museus: Museu d'Art de Xangai, Museu de Belles Arts de Boston, Museu Nacional de Tòquio i Museu del Palau de Pequín.

## Bibliografia

* The Art Book of Chinese Paintings”. Editorial Long River Press.
* Trois mille ans de peinture chinoise de Yang Xin, Richard M. Barnhart, Nie Chongzheng, James Cahill, Lang Shaojun i Wu Hung.Éditions Philippe Picquier.
* The art of Li Fang-ying: a painter of himself (one of the Eight Eccentrics of Yang Chou)
de Su-o Chuang.

## Enllaços externs

* http://arts.cultural-china.com/en/77Arts7050.html Arxivat 2016-09-16 a Wayback Machine.
* http://www.china-on-site.com/pages/painter/1108.php Arxivat 2014-02-02 a Wayback Machine.
* http://yama-bato.tumblr.com/post/748636403/li-fangying-chinese-1696-1755-bamboo-chinese.
# Li Feng

Li Feng és el nom dels següents personatges:
* Li Feng (Dinastia Han) (李豐), general militar servint sota el senyor de la guerra Yuan Shu durant la tardana Dinastia Han
* Li Feng (Cao Wei) (李豐), oficial de Cao Wei durant el període dels Tres Regnes
* Li Feng (Shu Han) (李豐), oficial de Shu Han durant el període dels Tres Regnes, fill de Li Yan
# Little Crow

Tayoyateduta (la seva nació roja) (1810-1863) Cabdill mdewakanton, fracció de la nació sioux, fill del cap Wakenyantanka (Big Thunder), i de Minneakadawin (Woman Planting in Water) i net de Chetanwakuamani, qui va signar amb Zebulon Pike el tractat del 1805. El 1851 fou obligat a abandonar les terres d'Iowa i Dakota a canvi d'una reserva a Minnesota. Degut a les males collites, el 1862 es va revoltar amb els santee i atacaren Fort Ridgely i New Ulm. Fou mort per uns colons el juliol del 1863 i el seu cap posat en una pica.

## Enllaços externs

* littlecrow.html Arxivat 2009-01-26 a Wayback Machine.
# Little Falls (Minnesota)

Little Falls és una població dels Estats Units a l'estat de Minnesota. Segons el cens del 2000 tenia 7.719 habitants.

## Demografia

Segons el cens del 2000, Little Falls tenia 7.719 habitants, 3.197 habitatges, i 1.899 famílies. La densitat de població era de 476,1 habitants per km².
Dels 3.197 habitatges en un 29,2% hi vivien nens de menys de 18 anys, en un 42,8% hi vivien parelles casades, en un 13% dones solteres, i en un 40,6% no eren unitats familiars. En el 36% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,9% tenia menys de 18 anys, un 8,2% entre 18 i 24, un 25,7% entre 25 i 44, un 18,7% de 45 a 60 i un 22,5% 65 anys o més.
L'edat mediana era de 39 anys. Per cada 100 dones de 18 o més anys hi havia 80,5 homes.
La renda mediana per habitatge era de 30.547 $ i la renda mediana per família de 40.298 $. Els homes tenien una renda mediana de 30.925 $ mentre que les dones 22.922 $. La renda per capita de la població era de 15.924 $. Entorn del 9,2% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Brian Kobilka (1955-) científic, Premi Nobel de Química de l'any 2012.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Little Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Little Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Llac Clark

El llac Clark és un llac del sud d'Alaska. Les seves aigües es drenen a través del Llac Six Mile i el riu Newhalen per acabar al Llac Iliamna. Aquest llac fa uns 64 km de llargada i uns 8 km d'amplada.
El nom del Llac Clark prové de John W.Clark, cap de l'establiment comercial de Nushagak el 1891 i el primer americà no nadiu en veure el llac. El nom que li donaven els nadius era Kilchiq-vona, que podria ser un nom iupik amb una terminació atapascana.
El llac Clark està situat dintre el Lake Clark National Park and Preserve.

## Referències

* ↑ Branson, John B. The Life and Times of John W. Clark of Nushagak, Alaska, 1846-1896. Lake Clark National Park and Preserve, 2012. ISBN 9780979643262.
* ↑ «Geographic Names Information System». [Consulta: 10 març 2024].
# Llac Colbún

L'anomenat llac Colbún és en realitat un embassament artificial xilè a prop de la ciutat de Talca. Té una extensió de 5.700 h. i una capacitat de 1.490 milions de m³. És l'embassament artificial més gran del país.
Es va construir entre els anys 1980 i 1985, per retenir l'aigua del riu Maule i utilitzar-la per a centrals hidroelèctriques i per al rec agrícola. L'embassament es troba a 440 metres sobre el nivell del mar.
L'aigua del llac és molt transparent, ja que el riu Maule arrossega molt pocs sediments de la serralada dels Andes. Això també fa que rebi forces visites estivals d'autòctons i turistes, on hi poden practicar esports aquàtics, pesca i altres activitats de lleure.

## Referències

* ↑ «Conoce Colbún en el Norte de Chile» (en castellà). [Consulta: 22 desembre 2023].
* ↑ «Lago Colbún» ( PDF) (en castellà). Fundación Futuro, 2016. [Consulta: 22 desembre 2023].

## Enllaços externs

* http://www.gochile.cl/destinos/valle-central-vinas-y-santiago/lago-colbun.html
* http://www.cabanaslagocolbun.cl/
# Llau de Rodelló

La llau de Rodelló és un curs d'aigua afluent de la Noguera Pallaresa per la dreta, en el pantà dels Terradets. Discorre íntegrament pel municipi de Castell de Mur, en el seu antic terme de Guàrdia de Tremp, al Pallars Jussà.
Es forma al sud-oest de Guàrdia de Noguera, prop del quilòmetre 3 de la carretera LV-9124, i baixa cap a l'est-nord-est, passant pel sud de Guàrdia de Noguera. S'aboca en la Noguera Pallaresa a la cua del pantà dels Terradets.

## Enllaços externs

* Institut Cartogràfic de Catalunya
# Cantó de Montpeller - Castèlnòu de Les

El cantó de Montpeller - Castèlnòu de Les és un cantó francès del departament de l'Erau, a la regió d'Occitània. Forma part del districte de Montpeller, té 4 municipis i amb una part de la ciutat de Montpeller.

## Municipis

* Montpeller (en part)
* Castèlnòu de Les
* Clapièrs
* Jacon
* Montferrièr de Les

## Enllaços externs

* Prefectura (en francès)
* Consell General d'Erau Arxivat 2017-02-02 a Wayback Machine. (en francès)
# Carlos Ruiz García-Quijada

Carlos Ruiz García-Quijada va ser un militar espanyol.

## Biografia

Militar professional, pertanyia a l'arma d'infanteria. Va arribar a participar en les guerres del Marroc, on va ser condecorat amb la Creu del Mèrit Militar.
El juliol del 1936 ostentava el rang de capità i es trobava destinat Batalló de Muntanya «Madrid» n.° 5, amb base a La Seu d'Urgell. Després de l'esclat de la Guerra civil es va mantenir fidel a la República i posteriorment s'integraria en el nou Exèrcit Popular de la República. Al juny de 1937 va ser nomenat cap d'Estat Major de la 97a Brigada Mixta, unitat amb la qual operaria al front de Terol. Amb posterioritat, ostentaria breument el comandament de la 38a Divisió en el front d'Extremadura.

## Família

El seu germà Alberto va ser un dels defensors de l'Alcàsser de Toledo.

## Referències

* ↑ «Recompensas», ABC (5 de febrero de 1925), pág. 11
* 1 2 Carlos Engel (1999). Historia de las brigadas mixtas del Ejército Popular de la República, Almena Ediciones, pág. 89
* ↑ Francisco Moreno Gómez (1985). La Guerra civil en Córdoba (1936-1939), Ed. Alpuerto, pág. 616
* ↑ Carlos Engel (1999). Historia de las brigadas mixtas del Ejército Popular de la República, Almena Ediciones, pág. 216
# Jordão Manuel Quizembe

Jordão Manuel Quizembe (Quicumba, 13 d'abril de 1968) és un escriptor angolès que resideix a les Illes Canàries d'ençà del 2000, concretament a Santa Cruz de Tenerife. També ha exercit com a professor de Geografia i Història a la primària. Quan vivia al seu país natal, va formar-se en pedagogia i després va estudiar a l'Institut Nacional de Petroli, sector en què va treballar.
Entre la seva obra destaca Construcción, ¿trabajo o esclavitud?, publicada per l'Editorial Anubis el 2011. Hi conta l'experiència de quatre anys de durada com a treballador de la construcció quan la bombolla immobiliària a Espanya va perjudicar més els treballadors nacionals i estrangers. Recalca com en aquella època va adonar-se que l'estatus d'immigrant indocumentat té molt més a veure amb el racisme del que hom tendeix a considerar.
| « | L'únic avantatge de tenir els papers en ordre és solament poder reclamar davant l'autoritat el que per dret li correspon a un, perquè fer-ho a l'empresari és com parlar amb la paret: no perdona ni tem ningú. | » |
| — Jordão Manuel Quizembe |||
Posteriorment, el 2014 va publicar a través de la plataforma d'autoedició Bubok els escrits ONG. La última tribulación i Caníbales, secuelas de una guerra i el 2015, África, nuestra identidad.

## Referències

* ↑ Govern de les Canàries «BOC - 2014/242. Lunes 15 de Diciembre de 2014 - 5515» (en castellà). Butlletí Oficial de les Canàries [San Cristóbal de La Laguna], 19-11-2014 [Consulta: 13 agost 2022].
* ↑ «Jordao Manuel Quizembe» (en castellà). autoreseditores.com. [Consulta: 13 agost 2022].
* ↑ Institut Cervantes «Biografías de autores sobre la literatura africana en español» (en castellà). Biblioteca Virtual Miguel de Cervantes, novembre 2015 [Consulta: 13 agost 2022].
* ↑ «III Salón Internacional del Libro Africano (SILA)» (en castellà). Tenerife Espacio de la Artes, setembre 2011. [Consulta: 13 agost 2022].
* ↑ Díaz Narbona, Inmaculada. «Escritura en/de la primera persona». A: Literaturas hispanoafricanas: realidades y contextos (en castellà). Editorial Verbum, 30 juny 2015, p. 141. ISBN 9788490742013 [Consulta: 13 agost 2022].
* ↑ Agawu-Kakraba, Yaw; F. Aggor, Komla. «Writings of Strangerhood». A: African, Lusophone, and Afro-Hispanic Cultural Dialogue (en anglès). Cambridge Scholars Publishing, 27 novembre 2018, p. 140-141. ISBN 9781527522398.
* ↑ Rojo Polo, Miguel «Introducción» (PDF) (en castellà). La producción cultural del inmigrante y su creación de un nuevo sujeto ideal nacional. Universitat de Califòrnia [Estats Units], 2021, pàg. 22 [Consulta: 13 agost 2022].
# Filó (metge)

* No s'ha de confondre amb Filó de Tars (metge).
Filó (en llatí Philon, en grec antic Φίλων) va ser un metge grec, que formava part de l'escola metòdica, mencionat entre altres per Galè. Hauria viscut a finals del segle i aC o potser era contemporani de Plutarc, al segle i o potser al II, ja que l'incorpora com un dels personatges a la seva obra Symposiacon. Filó era de l'opinió que la malaltia anomenada Elefantiasi va aparèixer una mica abans del seu temps, cosa que és un error.

## Referències

* ↑ 2. Philon a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 313
# Norman Rufus Colin Cohn

Norman Rufus Colin Cohn (Londres, 12 de gener de 1915 − Cambridge, 31 de juliol de 2007) va ser un acadèmic britànic, historiador i escriptor que va passar catorze anys com a professor associat en la Universitat de Sussex.

## Vida

Nascut a Londres, en el si d'una família mixta Jueva-Catòlica, Cohn es va educar en la Gresham's School i en la Christ Church, d'Oxford.
En la Christ Church va ser un estudiant i investigador entre 1933 i 1939, graduant-se en Llengües Modernes en 1936. Va servir sis anys en l'Exèrcit Britànic, sent enviat al Regiment Reial de la Reina en 1939 i sent transferit al Cos d'Intel·ligència en 1944, on el seu coneixement de llengües modernes va ser d'utilitat. En 1941 es va casar amb Vera Broido, amb qui va tenir un fill, l'escriptor Nik Cohn.
En la postguerra va ser enviat a Viena, ostensiblement per a interrogar nazis però també va trobar diversos refugiats de l'Estalinisme i les similituds en les obsessions persecutòries evidenciades pel nazisme i l'Estalinisme van motivar el seu interès en el rerefons històric d'aquestes ideologies oposades però funcionalment similars.
Després de la seva baixa va ensenyar en universitats en Escòcia, Irlanda, Anglaterra, Estats Units i Canadà.

## Enllaços externs

* Obituari - 2007, en guardian.co (anglès)
* Obituari - 2007, en New York Times (anglès)
# Obturador (desambiguació)

«Obturador» té aquests significats:
* obturador, dispositiu d'una càmera fotogràfica que controla el temps durant el qual arriba la llum a la pel·lícula fotogràfica a la fotografia química o al sensor d'imatge a la fotografia digital
* Anatomia:
** Nervi obturador branca del plexe lumbar
** Múscul obturador intern un dels músculs de la pelvis
** Múscul obturador extern un dels músculs de la pelvis
# New Hebron

New Hebron és una població dels Estats Units a l'estat de Mississipi. Segons el cens del 2000 tenia 447 habitants.

## Demografia

Segons el cens del 2000, New Hebron tenia 447 habitants, 179 habitatges, i 124 famílies. La densitat de població era de 257,6 habitants per km².
Dels 179 habitatges en un 33% hi vivien nens de menys de 18 anys, en un 60,9% hi vivien parelles casades, en un 7,3% dones solteres, i en un 30,2% no eren unitats familiars. En el 29,1% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,09.
Per edats la població es repartia de la següent manera: un 26,6% tenia menys de 18 anys, un 8,1% entre 18 i 24, un 26,4% entre 25 i 44, un 21,5% de 45 a 60 i un 17,4% 65 anys o més.
L'edat mediana era de 36 anys. Per cada 100 dones de 18 o més anys hi havia 87,4 homes.
La renda mediana per habitatge era de 32.500 $ i la renda mediana per família de 37.679 $. Els homes tenien una renda mediana de 31.094 $ mentre que les dones 24.167 $. La renda per capita de la població era de 15.495 $. Entorn del 9,8% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Hebron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- New Hebron». American Fact Finder. Oficina del Cens dels Estats Units, 12-01-2010.
# North Washington (Colorado)

North Washington és una concentració de població designada pel cens dels Estats Units a l'estat de Colorado. Segons el cens del 2000 tenia 549 habitants.

## Demografia

Segons el cens del 2000, North Washington tenia 549 habitants, 231 habitatges, i 134 famílies. La densitat de població era de 39,9 habitants per km².
Dels 231 habitatges en un 23,4% hi vivien nens de menys de 18 anys, en un 45,9% hi vivien parelles casades, en un 7,4% dones solteres, i en un 41,6% no eren unitats familiars. En el 36,4% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,08.
Per edats la població es repartia de la següent manera: un 21,5% tenia menys de 18 anys, un 8,9% entre 18 i 24, un 28,6% entre 25 i 44, un 23,7% de 45 a 60 i un 17,3% 65 anys o més.
L'edat mediana era de 38 anys. Per cada 100 dones de 18 o més anys hi havia 115,5 homes.
La renda mediana per habitatge era de 32.321 $ i la renda mediana per família de 33.906 $. Els homes tenien una renda mediana de 29.286 $ mentre que les dones 21.875 $. La renda per capita de la població era de 13.582 $. Entorn del 6,8% de les famílies i el 9,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Washington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 18 juliol 2010].
* ↑ «Geographic Comparison Table- North Washington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Nimri

Nimri fou un estat tributari protegit, un jagir concedit a un noble rathor del clan machecha a la meitat del segle XVI amb títol de rawal, per Rawal Kosithal fill de Rawal Meghraj descendent de rawal Mallinath de Mehwo. Fou feudatari de Mewar. Els sobirans foren:

## Llista de rawals

* Rawal Kalla Singh vers 1550 - 1568
* Rawal bagh Singh 1568-1576 (mort a la batalla d'Haldighati el 18 de juny de 1576)
* Rawal chandan Singh 1576 - ?
* Rawal mohan das
* Rawal amar Singh
* Rawal bhim Singh
* Rawal meghraj Singh 1691- ?
* Rawal prithviraj Singh
* Rawal harinath Singh
* Rawal umaid Singh
* Rawal vijai Singh
* Rawal lakshman Singh
* Rawal hamir Singh
* Rawal tej Singh
* Rawal dhonkal Singh
* Rawal nahar Singh
* Rawal narpat Singh
* Rawal budh Singh
* Rawal trilok Singh

## Referències

* ↑ «Genealogia». Arxivat de l'original el 2009-05-31. [Consulta: 24 desembre 2009].